# คลองลาน

**ประวัติความเป็นมา**

 วันที่ 21 กุมภาพันธ์ พ.ศ. 2537 สมเด็จพระนางเจ้าสิริกิติ์พระบรมราชินีนาถได้เสด็จเยี่ยมราษฎรทรงพบว่า มีราษฎรยากจนเป็นจำนวนมากขาดแคลนที่ดินทำกิน มีอาชีพรับจ้างทำไร่อ้อยและมันสำปะหลัง แต่มีความสามารถในการทำเครื่องเงินและผ้าปัก ซึ่งน่าจะได้มีการรวมกลุ่มราษฎรชาวไทยภูเขาเผ่าต่าง ๆ จึงจัดตั้งเป็นหมู่บ้านกลุ่มอาชีพที่ตนถนัด โดยใช้ชื่อว่า “โครงการบ้านเล็กในป่าใหญ่” โดยมีกองทัพภาคที่ 3 กรมป่าไม้ และหน่วยงานราชการในพื้นที่ร่วมดำเนินการ รวมทั้งมูลนิธิส่งเสริมศิลปาชีพฯ ได้เข้ามาฝึกอบรมอาชีพให้กับราษฎร ต่อมาวันที่ 24 มิถุนายน พ.ศ.2542 พระบาทสมเด็จพระเจ้าอยู่หัวฯ ทรงพระกรุณาโปรดเกล้าให้มูลนิธิโครงการหลวงเข้ามาช่วยเหลือ และสนับสนุนโครงการบ้านเล็กในป่าใหญ่ โดยให้ไปปฏิบัติงานตามแนวพระราชประสงค์ในพระบาทสมเด็จพระเจ้าอยู่หัว ฯ ในการจัดที่ดินทำกินให้ราษฎร และเพื่อนำเอาผลงานและแนวทางการพัฒนาของศูนย์พัฒนาโครงการหลวง และสถานีวิจัยไปขยายผลส่งเสริมตามความเหมาะสมของพื้นที่ โดยยึดหลัก 3 ประการ คือ ส่งเสริมอาชีพแก่ชาวไทยภูเขายากจนตามหลักมนุษยธรรม ลดการปลูกพืชเสพติด และอนุรักษ์ฟื้นฟูทรัพยากรป่าไม้ และโปรดให้ใช้ชื่อเรียกว่า : โครงการคลองลาน ภายหลังได้มีการเปลี่ยนชื่อโครงการเป็น โครงการขยายผลสำเร็จโครงการหลวงเพื่อการพัฒนาการเกษตรแบบยั่งยืนพื้นที่คลองลาน จังหวัดกำแพงเพชร,โครงการขยายผลโครงการหลวงคลองลาน จังหวัดกำแพงเพชร และปี 2559 ได้เปลี่ยนชื่อเป็น โครงการพัฒนาพื้นที่สูงแบบโครงการหลวงคลองลาน

ที่ตั้งโครงการ

 โครงการพัฒนาพื้นที่สูงแบบโครงการหลวงคลองลานตั้งอยู่ที่พิกัด 545669 E 1764956 N ระวางแผนที่ 4840 I บ้านวังหินดาต โดยอยู่ห่างจากสถาบันวิจัยและพัฒนาพื้นที่สูง จังหวัดเชียงใหม่เป็นระยะทาง 400 กิโลเมตร ใช้เวลาเดินทาง 6 ชั่วโมง และอยู่ห่างจากจังหวัดกำแพงเพชรเป็นระยะทาง 60 กิโลเมตร ใช้เวลาเดินทาง 50 นาที เส้นทางคมนาคมสามารถเข้าถึงได้สะดวก

*ข้อมูล ณ. พ.ศ. 2562*

# ดอยปุย

ประวัติความเป็นมา

 ปี พ.ศ. 2548 ประธานประชาคมบ้านดอยปุย ตำบลสุเทพ อำเภอเมือง จังหวัดเชียงใหม่ ได้ทำหนังสือขอความอนุเคราะห์สนับสนุนโครงการพัฒนาหมู่บ้านดอยปุยมายังประธานมูลนิธิโครงการหลวง เพื่อขอให้จัดตั้งศูนย์สาธิตและพัฒนาส่งเสริมการเกษตรของโครงการหลวงขึ้นที่บ้านดอยปุย เนื่องจากผลผลิตทางการเกษตรโดยเฉพาะ “ลิ้นจี่” มีราคาตกต่ำ ไม่คุ้มค่ากับการลงทุน ทำให้เกษตรกรขาดรายได้ ประธานมูลนิธิโครงการหลวงจึงได้มอบหมายให้สถาบันวิจัยพัฒนาพื้นที่สูงร่วมกับสถานีวิจัยดอยปุยไปศึกษาสภาพพื้นที่และวางแผนพัฒนาหมู่บ้านดอยปุยภายใต้ชื่อ “โครงการขยายผลโครงการหลวงดอยปุย” และปัจจุบันได้เปลี่ยนชื่อเป็น "โครงการพัฒนาพื้นที่สูงแบบโครงการหลวงดอยปุย"

ที่ตั้งโครงการ

 โครงการพัฒนาพื้นที่สูงแบบโครงการหลวงดอยปุยตั้งอยู่ที่บ้านดอยปุย หมู่ที่ 11 ตำบลสุเทพ อำเภอเมือง จังหวัดเชียงใหม่ อยู่ห่างจากสถาบันวิจัยและพัฒนาพื้นที่สูง ระยะทาง 15.3 กิโลเมตร ใช้เวลาเดินทาง 28 นาที ผ่านถนนหมายเลข 1004

# ป่ากล้วย

ประวัติความเป็นมา

 ชุมชนบ้านป่ากล้วยเป็นชนเผ่าม้งที่ได้อพยพย้ายถิ่นฐานมาสร้างชุมชนในพื้นที่บ้านป่ากล้วย ในปี พ.ศ.2517 โดยทำการเพาะปลูกกะหล่ำปลีเป็นหลักและปลูกพืชเชิงเดี่ยวที่มีการใช้สารเคมีในปริมาณที่มาก จึงส่งผลกระทบต่อความอุดมสมบูรณ์ของดินและคุณภาพน้ำในลำน้ำแม่สอย ทำให้เกิดทัศนคติในด้านลบและเกิดการต่อต้านต่อการทำเกษตรกรรมชุมชนบนพื้นที่สูง ต่อมาชุมชนบ้านป่ากล้วยจึงได้ขอรับการสนับสนุนความรู้ด้านการปลูกพืชที่เหมาะสมบนพื้นที่สูงจากศูนย์พัฒนาโครงการหลวงห้วยส้มป่อยที่ตั้งอยู่ใกล้เคียง จากนั้นมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง เข้าดำเนินงานโครงการขยายผลโครงการหลวงป่ากล้วย ตั้งแต่ปี 2550 เพื่อพัฒนาชีวิตและความเป็นอยู่ของชาวเขาและฟื้นฟูป่าต้นน้ำ ลำธาร โดยการนำองค์ความรู้ จากโครงการหลวงไปปรับใช้อย่างเหมาะสมกับสภาพของสังคมและสิ่งแวดล้อม โดยกระบวนการมีส่วนร่วมของชุมชนและหน่วยงาน ต่าง ๆ เป็นไปอย่างมีประสิทธิภาพและเกิดประโยชน์แก่ประชาชน

ที่ตั้งโครงการ

 โครงการพัฒนาพื้นที่สูงแบโครงการหลวงป่ากล้วยตั้งอยู่ที่บ้านป่ากล้วย หมู่ที่ 14 ตำบลแม่สอย อำเภอจอมทองจังหวัดเชียงใหม่ ตั้งอยู่ทางทิศตะวันตกเฉียงใต้ของอำเภอจอมทอง ที่พิกัด E455266 N2028302 โดยอยู่ห่างจากสถาบันวิจัยและพัฒนาพื้นที่สูง (องค์การมหาชน) เป็นระยะทาง 85 กิโลเมตร ใช้เวลาเดินทาง 2 ชั่วโมง เส้นทางคมนาคมเป็นลาดยาง 69 กิโลเมตร คอนกรีตระยะทาง 5 กิโลเมตร และเป็นถนนลูกรัง 11 กิโลเมตร และอยู่ห่างจากศูนย์พัฒนาโครงการหลวงห้วยส้มป่อย อำเภอจอมทอง จังหวัดเชียงใหม่ ระยะทาง 9 กิโลเมตร ใช้เวลาเดินทาง 45 นาที

# ปางแดงใน

ประวัติความเป็นมา

 เมื่อปี พ.ศ. 2549 มูลนิธิโครงการหลวงได้สนับสนุนให้การปิโตรเลียมแห่งประเทศไทย ดำเนินการฟื้นฟูความอุดมสมบูรณ์ของดินโดยการปลูกหญ้าแฝกร่วมกับชุมชนในท้องถิ่นตามโครงการปลูกหญ้าแฝกเพื่อเฉลิมพระเกียรติพระบาทสมเด็จพระเจ้าอยู่หัวเนื่องในวโรกาส ทรงครองสิริราชสมบัติครบ 60 ปี และได้มอบหมายให้สถาบันวิจัยและพัฒนาพื้นที่สูงดำเนินงานพัฒนาการเกษตรควบคู่กับการปลูกหญ้าแฝกเพื่อสนับสนุนให้ราษฎรมีความเป็นอยู่ที่ดีขึ้น ในพื้นที่ลุ่มน้ำแม่ปิงตอนบนครอบคลุมหมู่บ้านในอำเภอเชียงดาวต่อมาสถาบันวิจัยและพัฒนาพื้นที่สูงได้หารือร่วมกับชุมชนและโครงการจัดการลุ่มน้ำแม่ปิงตอนบน ซึ่งเป็นองค์กรเอกชนที่รับผิดชอบในการดำเนินโครงการปลูกหญ้าแฝกร่วมกับ ปตท. โดยได้คัดเลือกหมู่บ้านปางแดงในซึ่งเป็นหมู่บ้านที่อยู่ในเขตพื้นที่ดอนอาศัยน้ำฝน เกษตรกรมีความยากจน และผลผลิตทางการเกษตรต่ำ โดยได้ตกลงที่จะร่วมมือกับหน่วยงานภาครัฐ เอกชน องค์กรปกครองส่วนท้องถิ่น รวมถึงชุมชนในท้องถิ่น ในการดำเนินงานการพัฒนาโดยนำองค์ความรู้จากโครงการหลวงไปถ่ายทอดและประยุกต์ใช้ให้เหมาะสมกับสภาพภูมิสังคมในพื้นที่ดังกล่าว

ที่ตั้งโครงการ

 โครงการพัฒนาพื้นที่สูงแบบโครงการหลวงปางแดงใน ตั้งอยู่ในพื้นที่บ้านทุ่งหลุก (หย่อมบ้านปางแดงใน) หมู่ที่ 9 ตำบลเชียงดาว อำเภอเชียงดาว จังหวัดเชียงใหม่ อยู่ห่างจากสถาบันวิจัยและพัฒนาพื้นที่สูง ระยะทาง 76 กิโลเมตร ใช้เวลาเดินทาง 1 ชั่วโมง 31 นาที อยู่ห่างจากอำเภอเชียงดาว ระยะทาง 4 กิโลเมตร ใช้เวลาเดินทาง 10 นาที โดยเส้นทางคมนาคมเป็นถนนลาดยางจนถึงปากทางเข้าหย่อมบ้าน ประมาณ 3.5 กิโลเมตร และเป็นถนนลูกรัง ถึงที่ตั้งสำนักงานโครงการ ประมาณ 500 เมตร

# ปางมะโอ

ประวัติความเป็นมา

 พื้นที่บ้านปางมะโฮเดิมเป็นพื้นที่ป่า ไม่มีบ้านเรือนที่คงทนถาวร ต่อมาชาวไทยภูเขาเผ่าลั๊วะได้เข้ามาปลูกเมี่ยงเพื่อนำไปบริโภค หลังจากนั้นชาวบ้านพื้นราบและคนเมืองได้เข้ามาซื้อสวนเมี่ยงจากชาวลั๊วะ และได้ตั้งถิ่นฐานอย่างคงทนถาวรขึ้น ได้ก่อตั้งเป็นหมู่บ้านในปีพ.ศ. 2476 ที่มาของชื่อหมู่บ้าน คำว่า “ปางมะโอ” สันนิษฐานมาจาก 2 คำคือ “ปาง” มาจากที่เคยมีชาวลั๊วะ เข้ามาตั้งถิ่นฐานอาศัยอยู่ก่อน และคำที่ 2 มาจากคำบอกเล่าของผู้เฒ่าผู้แก่ที่บอกว่า ครูบาศรีวิชัย ได้มาสร้างพระธาตุ โดยนำลูกส้มโอทองคำ หรือที่ชาวบ้านเรียกว่า “มะโอคำ” ตามภาษาพื้นเมือง มาฝังไว้บริเวณใต้พระธาตุ ต่อมา คำว่า “มะโอคำ” จึงเพี้ยนมาเป็น หมู่บ้านปางมะโอ เมื่อปี พ.ศ. 2549 มูลนิธิโครงการหลวงได้สนับสนุนให้ การปิโตรเลียมแห่งประเทศไทย (ปตท.) ดำเนินการฟื้นฟูความอุดมสมบูรณ์ของดินโดยการปลูกหญ้าแฝกร่วมกับชุมชน และได้มอบหมายให้สถาบันวิจัยและพัฒนาพื้นที่สูงดำเนินงานพัฒนาการเกษตรควบคู่กับการปลูกหญ้าแฝกเพื่อสนับสนุนให้ราษฎรมีความเป็นอยู่ที่ดีขึ้น ในพื้นที่ลุ่มน้ำปิงตอนบนครอบคลุมหมู่บ้านในอำเภอเชียงดาว

**ที่ตั้งโครงการ**

     โครงการพัฒนาพื้นที่สูงแบบโครงการหลวงปางมะโอตั้งอยู่ในพื้นที่หมู่บ้านปางมะโอ หมู่ที่ 9 ตำบลแม่นะ อำเภอเชียงดาว จังหวัดเชียงใหม่
พิกัด E 489863  พิกัด N 2131539 อยู่ห่างจากอำเภอเชียงดาวระยะทาง 22 กิโลเมตร ใช้เวลาเดินทาง 46 นาที โดยเส้นทางคมนาคมเป็นถนนลาดคอนกรีตจากปากทางถนนเส้นหลักเข้าถึงโครงการพัฒนาพื้นที่สูงเป็นระยะทาง 11 กิโลเมตร ใช้เวลาเดินทางประมาณ 35 นาที และอยู่ห่างจากจังหวัดเชียงใหม่ 73 กิโลเมตร ใช้เวลาเดินทาง 1 ชั่วโมง 45 นาที เส้นทางคมนาคมเป็นถนนลาดยาง

# ปางหินฝน

**ประวัติความเป็นมา**

          ผู้ใหญ่บ้านบ้านปางหินฝนได้มีหนังสือถึงประธานมูลนิธิโครงการหลวงลงวันที่ 18 ธันวาคม พ.ศ. 2549 เรื่อง ขอขยายเขตบริการมูลนิธิโครงการหลวง โดยขอให้ช่วยดูแลการผลิตพืชผักและให้ความรู้แก่ราษฎรเพื่อให้สามารถผลิตได้มีคุณภาพส่งให้โครงการหลวง และได้มอบหมายให้สถาบันวิจัยและพัฒนาพื้นที่สูงดำเนินงานในชื่อ “โครงการขยายผลโครงการหลวงปางหินฝน” ต่อมาได้เปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงปางหินฝน" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559

**ที่ตั้งโครงการ**

     โครงการพัฒนาพื้นที่สูงแบบโครงการหลวงปางหินฝนตั้งอยู่ในเขตหมู่บ้านปางหินฝน หมู่ที่ 10 อยู่ห่างจากตัวอำเภอแม่แจ่ม 22 กิโลเมตร ใช้เวลาเดินทางจากตัวอำเภอแม่แจ่มถึงหมู่บ้านประมาณ 45 นาที และจากจังหวัดเชียงใหม่ถึงหมู่บ้านประมาณ 3 ชั่วโมง ถึง 3 ชั่วโมง 30 นาที

# ป่าแป๋

ประวัติความเป็นมา

 โครงการพัฒนาพื้นที่สูงตามแบบโครงการหลวงป่าแป๋ ตั้งขึ้นโดยกำนันตำบลป่าแป๋ได้ทำหนังสือถึงประธานมูลนิธิโครงการหลวงลงวันที่ 31 พฤษภาคม 2547 เรื่องขอให้ก่อตั้งโครงการหลวงในพื้นที่ตำบลป่าแป๋ เนื่องจากราษฎรประสบปัญหาด้านการครองชีพ โดยขอให้โครงการหลวงเข้าไปช่วยเหลือด้านการส่งเสริมการเกษตร ด้านพัฒนาการเกษตร และด้านการตลาดภายใต้ชื่อ โครงการขยายผลโครงการหลวงป่าแป๋ ต่อมาได้เปลี่ยนชื่อเป็น "โครงการพัฒนาพื้นที่สูงตามแบบโครงการหลวงป่าแป๋" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

 โครงการพัฒนาพื้นที่สูงแบบโครงการหลวงป่าแป๋มีสำนักงานตั้งอยู่ที่ หมู่ที่ 10 ตำบลป่าแป๋ พิกัดที่ x 467953 y 2117121 โดยอยู่ห่างจากสถาบันวิจัยและพัฒนาพื้นที่สูง ระยะทาง 75 กิโลเมตร ใช้เวลาเดินทาง 1 ชั่วโมง 45 นาที อยู่ห่างจากอำเภอแม่แตง 35 กิโลเมตร ใช้เวลาเดินทาง 30 นาที และอยู่ห่างจากสถานีวิจัยโครงการหลวงแม่หลอดระยะทาง 15 กิโลเมตร ใช้เวลาเดินทาง 20 นาที โดยเส้นทางคมนาคมเป็นถนนลาดยางทั้งหมด

# ผาแตก

ประวัติความเป็นมา

 วันที่ 10 เมษายน 2548 ได้มีหนังสือถึงศูนย์พัฒนาโครงการหลวงแม่หลอด เรื่องขอขยายพื้นที่งานส่งเสริมอาชีพเกษตรกร เนื่องจากเกษตรกรหมู่บ้านผาแตกมีรายได้น้อยไม่เพียงพอต่อการดำรงชีวิต โดยขอให้ทางศูนย์พัฒนาโครงการหลวงแม่หลอดเข้าไปช่วยเหลือในการขยายงานส่งเสริมอาชีพให้แก่เกษตรกรหมู่บ้านผาแตก เพื่อให้เกษตรกรมีอาชีพที่มั่นคง และมีรายได้เพียงพอต่อการดำรงชีวิต หัวศูนย์พัฒนาโครงการหลวงแม่หลอด ได้ทำหนังสือถึง หัวหน้าฝ่ายพัฒนาของมูลนิธิโครงการหลวง โดยได้มอบหมายให้สถาบันวิจัยและพัฒนาพื้นที่สูงดำเนินงานภายใต้ชื่อ "โครงการขยายผลโครงการหลวงผาแตก" ต่อมาเปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงผาแตก" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

# แม่มะกอ

ประวัติความเป็นมา

     ประธานอำนวยการโครงการพระเมตตาสมเด็จย่าได้มีหนังสือทุนการกุศลสมเด็จย่า ลงวันที่ 22  กุมภาพันธ์  2543  ขอให้มูลนิธิโครงการหลวงให้การสนับสนุนด้านวิชาการ  เทคนิคการปลูกพืช  และการตลาดให้แก่เกษตรกรบ้านแม่มะลอ ซึ่งเป็นชาวเขาเผ่ากะเหรี่ยง  อาศัยในเขตอุทยานแห่งชาติอินทนนท์ และต่อมาสถาบันวิจัยและพัฒนาพื้นที่สูงและเจ้าหน้าที่ส่วนกลางมูลนิธิโครงการหลวงได้เข้าร่วมประชุมวางแผนพัฒนากับเกษตรกรตัวแทน จำนวน 19  ราย  ได้ตกลงในหลักการปลูกพืชผักส่งตลาดโครงการหลวงโดยเน้นการผลิตที่ปลอดภัยต่อผู้บริโภคและสิ่งแวดล้อมในขั้นต้น กำหนดการปลูกหอมญี่ปุ่นเป็นพืชนำร่อง โดยได้เริ่มดำเนินการส่งเสริมและพัฒนาอาชีพ ตั้งแต่ พ.ศ. 2549-ปัจจุบัน ภายใต้ชื่อ “โครงการขยายผลโครงการหลวงแม่มะลอ” ต่อมาในปี 2560 ได้เปลี่ยนชื่อโครงการเป็น “โครงการพัฒนาพื้นที่สูงแบบโครงการหลวงแม่มะลอ”

ที่ตั้งโครงการ

     โครงการพัฒนาพื้นที่สูงแบบโครงการหลวงแม่มะลอตั้งอยู่ที่หมู่บ้านอยู่ในเขตอุทยานแห่งชาติดอยอินทนนท์ ที่พิกัด E 440760, N 2058379 มีความสูงจากระดับน้ำทะเลปานกลางประมาณ 900–1,200 เมตร ใช้เวลาเดินทางจากตัวเมืองเชียงใหม่ประมาณ 2 ชั่วโมง 30 นาที

# ห้วยเป้า

ประวัติความเป็นมา

     มูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน) ดำเนินการพัฒนาการเกษตรควบคู่กับการปลูกแฝกเพื่อสนับสนุนให้ราษฎรมีความเป็นอยู่ที่ดีขึ้นในพื้นที่ลุ่มน้ำแม่ปิงตอนบนครอบคลุมหมู่บ้านในอำเภอเชียงดาวต่อจากโครงการปลูกหญ้าแฝกเพื่อเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสทรงครองศิริราชสมบัติครบ 60 ปี ซึ่งดำเนินงานโดยการปิโตรเลียมแห่งประเทศไทย ทั้งนี้สถาบันได้คัดเลือกหมู่บ้านห้วยเป้าเป็นหมู่บ้านนำร่องในการพัฒนาการเกษตรที่เหมาะสม เนื่องจากเป็นหมู่บ้านต้นน้ำที่มีพื้นที่เพาะปลูกรับน้ำเหมืองฝาย ในขณะที่มีการใช้สารเคมีในปริมาณที่สูง ดังนั้นโครงการพัฒนาพื้นที่สูงแบบโครงการหลวงห้วยเป้า จึงได้ดำเนินการพัฒนาการเกษตรที่เหมาะสมกับบริบทของพื้นที่ควบคู่กับระบบมาตรฐานอาหารปลอดภัย (GAP) เพื่อลดการใช้สารเคมีตามธงการพัฒนา ตั้งแต่ปีพ.ศ. 2551

ที่ตั้งโครงการ

     โครงการพัฒนาพื้นที่สูงแบบโครงการหลวงห้วยเป้ามีสำนักงานโครงการฯ ตั้งอยู่ในหมู่บ้านห้วยเป้า หมู่ที่ 1 ตำบลทุ่งข้าวพวง อำเภอเชียงดาว จังหวัดเชียงใหม่ พิกัดที่ WGS84 UTM Zone 47Q E 495299 N 2164304 อยู่ห่างจากที่ว่าการอำเภอเชียงดาว ไปทางทิศเหนือ ระยะทาง 25 กิโลเมตร เส้นทางคมนาคมเป็นถนนลาดยางทั้งหมด

# โหล่งขอด

ประวัติความเป็นมา

 องค์การบริหารส่วนตำบลโหล่งขอด อำเภอพร้าว จังหวัดเชียงใหม่ ได้มีหนังสือลงวันที่ 26 พฤศจิกายน 2550 ขอรับการสนับสนุนจัดตั้งศูนย์พัฒนาโครงการหลวงในพื้นที่เพื่อเป็นการส่งเสริมและพัฒนาอาชีพให้กับราษฎร 2 หมู่บ้าน คือ บ้านแม่สายป่าเมี่ยง หมู่ที่ 7 และบ้านแม่สายนาเลา หมู่ที่ 9 ตำบลโหล่งขอด อำเภอพร้าว จังหวัดเชียงใหม่ ประธานมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง เข้าไปสำรวจพื้นที่ร่วมกับเจ้าหน้าที่จากมูลนิธิโครงการหลวง และเจ้าหน้าที่องค์การบริหารส่วนตำบลโหล่งขอด เมื่อวันที่ 19 มกราคม 2551 และจัดทำรายงานผลการสำรวจนำเสนอต่อที่ประชุมคณะกรรมการสถาบันวิจัยและพัฒนาพื้นที่สูง ในการประชุมเมื่อวันที่ 31 มกราคม 2551 ที่ประชุมมีมติเห็นชอบให้ประสานงานกับองค์การบริหารส่วนตำบลโหล่งขอด เสนอโครงการผ่านการพิจาณาของอำเภอพร้าว และจังหวัดเชียงใหม่ ได้จัดตั้งโครงการภายใต้ชื่อว่า “โครงการขยายผลโครงการหลวงโหล่งขอด ต่อมาโครงการขยายผลโครงการหลวงโหล่งขอด ได้เปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงโหล่งขอด" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559

ที่ตั้งโครงการ

 โครงการพัฒนาพื้นที่สูงแบบโครงการหลวงโหล่งขอดมีสำนักงานตั้งอยู่ที่ หมู่ที่ 9 ตำบลโหล่งขอด อำเภอพร้าว จังหวัดเชียงใหม่ อยู่ห่างจากสถาบันวิจัยและพัฒนาพื้นที่สูง ระยะทาง 75 กิโลเมตร ใช้เวลาเดินทาง 1 ชั่วโมง 50 นาที อยู่ห่างจากอำเภอพร้าว ระยะทาง 35 กิโลเมตร ใช้เวลาเดินทาง 50 นาที ชั่วโมง อยู่ห่างจาก อบต.โหล่งขอด ระยะ 5 กิโลเมตร ใช้เวลาเดินทาง 15 นาที โดยเส้นทางคมนาคมเป็นถนนลาดยางทั้งหมด

# ห้วยเขย่ง

ประวัติความเป็นมา

     ในปี พ.ศ 2548 บริษัท ปตท. จำกัด (มหาชน) ได้ขอความร่วมมือจากมูลนิธิโครงการหลวงเข้าไปดำเนินการส่งเสริมอาชีพให้แก่ประชาชนในตำบลห้วยเขย่ง มูลนิธิโครงการหลวง โดยหม่อมเจ้าภีศเดช  รัชนี  องค์ประธานมูลนิธิโครงการหลวงจึงได้มอบหมายให้สถาบันวิจัยและพัฒนาพื้นที่สูง (องค์การมหาชน) เข้ามาดำเนินการโดยตั้งเป็นโครงการขยายผลโครงการหลวงห้วยเขย่งขึ้นเมื่อปี พ.ศ. 2549 โดยมีผู้ว่าราชการจังหวัดกาญจนบุรีเป็นประธานคณะกรรมการระดับจังหวัดและมีนายอำเภอทองผาภูมิเป็นประธานคณะทำงานระดับอำเภอ ภายใต้ชื่อ "โครงการขยายผลโครงการหลวงห้วยเขย่ง"  ต่อมาได้เปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงห้วยเขย่ง" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559

# ห้วยเป้า

**ประวัติความเป็นมา**

     มูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน) ดำเนินการพัฒนาการเกษตรควบคู่กับการปลูกแฝกเพื่อสนับสนุนให้ราษฎรมีความเป็นอยู่ที่ดีขึ้นในพื้นที่ลุ่มน้ำแม่ปิงตอนบนครอบคลุมหมู่บ้านในอำเภอเชียงดาวต่อจากโครงการปลูกหญ้าแฝกเพื่อเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสทรงครองศิริราชสมบัติครบ 60 ปี ซึ่งดำเนินงานโดยการปิโตรเลียมแห่งประเทศไทย ทั้งนี้สถาบันได้คัดเลือกหมู่บ้านห้วยเป้าเป็นหมู่บ้านนำร่องในการพัฒนาการเกษตรที่เหมาะสม เนื่องจากเป็นหมู่บ้านต้นน้ำที่มีพื้นที่เพาะปลูกรับน้ำเหมืองฝาย ในขณะที่มีการใช้สารเคมีในปริมาณที่สูง ดังนั้นโครงการพัฒนาพื้นที่สูงแบบโครงการหลวงห้วยเป้า จึงได้ดำเนินการพัฒนาการเกษตรที่เหมาะสมกับบริบทของพื้นที่ควบคู่กับระบบมาตรฐานอาหารปลอดภัย (GAP) เพื่อลดการใช้สารเคมีตามธงการพัฒนา ตั้งแต่ปีพ.ศ. 2551

**ที่ตั้งโครงการ**

     โครงการพัฒนาพื้นที่สูงแบบโครงการหลวงห้วยเป้ามีสำนักงานโครงการฯ ตั้งอยู่ในหมู่บ้านห้วยเป้า หมู่ที่ 1 ตำบลทุ่งข้าวพวง อำเภอเชียงดาว จังหวัดเชียงใหม่ พิกัดที่ WGS84 UTM Zone 47Q E 495299 N 2164304 อยู่ห่างจากที่ว่าการอำเภอเชียงดาว ไปทางทิศเหนือ ระยะทาง 25 กิโลเมตร เส้นทางคมนาคมเป็นถนนลาดยางทั้งหมด

# แม่สลอง

ประวัติความเป็นมา

 ในอดีตบนดอยแห่งนี้เป็นที่อยู่ของชาวเขาเผ่าต่าง ๆ ที่ยังชีพด้วยด้วยการทำไร่เลื่อนลอย จนเป็นสาเหตุหนึ่งที่ทำให้เทือกดอยแถบนี้เตียนโล่ง ต่อมาผู้อำนวยการสำนักงานพัฒนาภาค 3 หน่วยบัญชาการทหารพัฒนา กองบัญชาการกองทัพไทย ทำหนังสือถึงประธานมูลนิธิโครงการหลวง ขอความอนุเคราะห์สนับสนุนโครงการพัฒนาพื้นที่ดอยแม่สลอง อำเภอแม่ฟ้าหลวง จังหวัดเชียงราย หม่อมเจ้าภีศเดช รัชนี ประธานมูลนิธิโครงการหลวง และคณะได้เดินทาง มาตรวจเยี่ยมชุมชนในพื้นที่เพื่อรับทราบสภาพปัญหาและการดำเนินงานต่างๆ บ้านสันติคีรี ตำบลแม่สลองนอก อำเภอแม่ฟ้าหลวง จังหวัดเชียงราย เมื่อวันที่ 22 เมษายน 2553 คณะสำรวจของสถาบันวิจัยและพัฒนาพื้นที่สูง ได้เดินทางเข้าสำรวจพื้นที่รายหมู่บ้าน ในตำบลแม่สลองนอก-แม่สลองใน-ป่าตึง จ.เชียงราย เมื่อวันที่ 19-20 พฤษภาคม และ 9-10 กรกฎาคม 2553 รวม 15 หมู่บ้าน 25 กลุ่มบ้าน ได้เริ่มดำเนินงานโครงการพัฒนาพื้นที่สูงแบบโครงการหลวงแม่สลอง จังหวัดเชียงราย เมื่อวันที่ 1 สิงหาคม 2553 เป็นต้นมา

ที่ตั้งโครงการ

 โครงการพัฒนาพื้นที่สูงแบบโครงการหลวงแม่สลองมีสำนักงานโครงการตั้งอยู่หมู่ที่ 1 ตำบลแม่สลองนอก อำเภอแม่ฟ้าหลวง จังหวัดเชียงราย พิกัดที่ E0564206 N2228064 โดยอยู่ห่างจากสถาบันวิจัยและพัฒนาพื้นที่สูง ระยะทาง 230 กิโลเมตร ใช้ระยะเวลาเดินทาง 4 ชั่วโมง 20 นาที ห่างจากจังหวัดเชียงราย ระยะทาง 75 กิโลเมตร ใช้ระยะเวลาเดินทาง 1 ชั่วโมง 15 นาที อยู่ห่างจากอำเภอแม่ฟ้าหลวง ระยะทาง 65 กิโลเมตร ระยะเวลาเดินทาง 1 ชั่วโมง และอยู่ห่างจากศูนย์พัฒนาโครงการหลวงหมอกจ๋าม อำเภอแม่อาย จังหวัดเชียงใหม่ ระยะทาง 35 กิโลเมตร ระยะเวลาเดินทาง 40 นาที เส้นทางคมนาคมเป็นถนนลาดยางทั้งหมด

# ห้วยก้างปลา

ประวัติความเป็นมา

     ชุมชนห้วยก้างปลา เริ่มเข้ามาก่อตั้งชุมชนประมาณปี พ.ศ. 2497 โดยชาวเมี่ยนที่อพยพย้ายถิ่นมาจากประเทศลาว เดิมชื่อบ้านห้วยเฮี้ยะ เปลี่ยนมาเป็นห้วยก้างปลาตั้งแต่ปี พ.ศ. 2509 เนื่องจากมีต้นก้างปลา และมีลำห้วยไหลผ่าน การเริ่มก่อตั้งโครงการเกิดจากผู้นำชุมชนห้วยก้างปลา ได้ส่งหนังสือขอความอนุเคราะห์ผ่านองค์การบริหารส่วนตำบลป่าตึง และที่ว่าการอำเภอแม่จันมายังสถาบันวิจัยและพัฒนาพื้นที่สูงเพื่อเข้าดำเนินงานส่งเสริมและพัฒนาอาชีพทางเลือกที่เหมาะสมกับพื้นที่นั้น คณะเจ้าหน้าที่ของสถาบันได้เข้าทำการสำรวจพื้นที่ถึงปัญหาและความจำเป็นเร่งด่วนต่อการพัฒนา ต่อมามีมติเห็นชอบให้รับหมู่บ้านห้วยก้างปลาเป็นพื้นที่ดำเนินงานแบบพื้นที่เยี่ยมเยียน ในปีงบประมาณ พ.ศ.2560 และยกขึ้นเป็นโครงการพัฒนาพื้นที่สูงแบบโครงการหลวงห้วยก้างปลาในปีงบประมาณ พ.ศ.2561 จากปัญหาหลักของชุมชน คือ การบุกรุกพื้นที่ป่า ขาดทางเลือกในการประกอบอาชีพ และมีการใช้สารเคมีในการเกษตรมากโดยให้อยู่ในการกำกับดูแลของโครงการพัฒนาพื้นที่สูงแบบโครงการหลวง กลุ่ม 2 เชียงราย

ที่ตั้งโครงการ

     โครงการพัฒนาพื้นที่สูงแบบโครงการหลวงห้วยก้างปลาตั้งอยู่ที่บ้านห้วยก้างปลา หมู่ที่ 15 ตำบลป่าตึง อำเภอแม่จัน จังหวัดเชียงราย บนถนนสายแม่จัน – ฝาง (หมายเลข 1089) ผ่านบริเวณกลางพื้นที่ มีรถโดยสารประจำทาง รถเล็กสี่ล้อประจำทางผ่านตลอดวัน ถนนส่วนใหญ่ในหมู่บ้านเป็นถนนคอนกรีต

# วาวี

ประวัติความเป็นมา

          ตำบลวาวี อำเภอแม่สรวย จังหวัดเชียงราย มีการตั้งถิ่นฐานเมื่อประมาณปี พ.ศ.2460 แต่เดิมบ้านวาวีมีชื่อเดิมว่า บ้านหวะวี เป็นภาษามูเซอร์ แปลว่าป่าของหนู เริ่มแรกเป็นหมู่บ้านเล็ก ๆ มีชาวเขาเผ่ามูเซอร์และเผ่าลีซออาศัยอยู่ ซึ่งมีความเป็นอยู่ค่อนข้างลำบาก ต่อมามีชาวเขาเผ่าเย้า กะเหรี่ยง อาข่า และจีนฮ่อ เริ่มทยอยเข้ามาอาศัยอยู่รวมกลุ่มกัน จนเป็นหมู่บ้านใหญ่ขึ้น ต่อมาสำนักงานป้องกันและปราบปรามยาเสพติดภาค 5 ได้นำเสนอให้โครงการหลวงและสถาบันวิจัยและพัฒนาที่สูงเข้าดำเนินการพัฒนาพื้นที่สูงดอยวาวีและมีการประสานขอข้อมูลพื้นฐาน การพัฒนา และสภาพปัญหาการแพร่ระบาดของยาเสพติด จากนั้นประมาณปี พ.ศ. 2549 มูลนิธิโครงการหลวงได้มอบหมายให้สถาบันวิจัยและพัฒนาพื้นที่สูงเข้าดำเนินการโครงการขยายผลโครงการหลวงต่อไป โครงการพัฒนาพื้นที่สูงตามแบบโครงการหลวงวาวีในปี 2548 ซึ่งเดิมเรียกว่า "โครงการขยายผลโครงการหลวงวาวี" ต่อมาโครงการขยายผลโครงการหลวงวาวีได้เปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงวาวี" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     โครงการพัฒนาพื้นที่สูงแบบโครงการหลวงวาวีมีสำนักงานโครงการตั้งอยู่หมู่ที่ 3 ตำบลวาวี โดยอยู่ห่างจากสถาบันวิจัยและพัฒนาพื้นที่สูง ระยะทาง 176  กิโลเมตร  ใช้เวลาเดินทางประมาณ 3 ชั่วโมง อยู่ห่างจากจังหวัดเชียงราย อยู่ห่างจากอำเภอแม่สรวย ระยะทาง  32  กิโลเมตร และอยู่ห่างจากองค์การบริหารส่วนตำบลวาวี ระยะทางประมาณ 25 กิโลเมตร สำหรับทางเชื่อมต่อระหว่างหมู่บ้านบางพื้นที่ในตำบลวาวี  สภาพถนนยังเป็นดินลูกรัง บางเส้นทางไม่สามารถใช้สัญจรได้ในฤดูฝน

# ขุนสถาน

ประวัติความเป็นมา

          โครงการพัฒนาพื้นที่สูงแบบโครงการหลวงขุนสถาน ได้เริ่มก่อตั้งจากการร่วมมือของส่วนองค์กรในจังหวัดน่าน มีหนังสือลงวันที่ 21 ตุลาคม 2552 ถึงประธานมูลนิธิโครงการหลวงเพื่อขอรับการสนับสนุนการพัฒนาเกษตรบนพื้นที่สูงในพื้นที่บ้านแสนสุข หมู่ที่ 9 ตำบลสันทะ อำเภอนาน้อย จังหวัดน่าน เนื่องจากมีปัญหาการบุกรุกทำลายพื้นที่ป่าต้นน้ำเพื่อทำการเกษตร และไม่มีระบบการอนุรักษ์ดินและน้ำทำให้เกิดการชะล้างพังทลายของดิน เพื่อเป็นการแก้ไขปัญหาดังกล่าวจึงได้ขอรับการสนับสนุนมายังมูลนิธิโครงการหลวงเพื่อสนับสนุนให้เป็นโครงการขยายผลโครงการหลวงในเขตพื้นที่จังหวัดน่าน เดิมจัดตั้งขึ้นในชื่อ โครงการขยายผลโครงการหลวงขุนสถาน ต่อมาได้เปลี่ยนชื่อเป็น "โครงการพัฒนาพื้นที่สูงตามแบบโครงการหลวงขุนสถาน" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2) สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3) การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงขุนสถานตั้งอยู่ที่ หมู่ที่ 9 ตำบลสันทะ อำเภอนาน้อย จังหวัดน่าน พิกัดที่ : WGS84 UTM Zone 47 Q E 657841  N 2023815 โดยโครงการพัฒนาพื้นที่สูงแบบโครงการหลวงขุนสถานอยู่ห่างจากสถาบันวิจัยและพัฒนาพื้นที่สูง ระยะทาง 295 กิโลเมตร  ใช้เวลาเดินทาง 4 ชั่วโมง อยู่ห่างจากจังหวัดน่าน ระยะทาง 90 กิโลเมตร ใช้เวลาเดินทาง 1.30 ชั่วโมง อยู่ห่างจากอำเภอนาน้อย ระยะทาง 38 กิโลเมตร โดยเส้นทางคมนาคมเป็นถนนลาดยางทั้งหมด

# ถ้ำเวียงแก

ประวัติความเป็นมา

          หมู่บ้านถ้ำเวียงแก” จัดตั้งเป็นหมู่บ้านตามพระราชบัญญัติการปกครองท้องถิ่นที่ พ.ศ. 2457  เมื่อปี พ.ศ. 2514 ต่อมาพระบาทสมเด็จพระเจ้าอยู่หัวรัชกาลที่ 9 และสมเด็จพระนางเจ้าพระบรมราชินีนาถ ได้เสด็จพระราชดำเนินเยี่ยมราษฎรบ้านถ้ำเวียงแก พร้อมทั้งมีพระราชดำริให้โครงการหลวงเข้าไปให้ความช่วยเหลือและให้คำแนะนำในการปลูกและดูแลรักษาไม้ผล และในปีพ.ศ.2546 คณะรัฐมนตรีได้ให้ความเห็นชอบให้จัดตั้งโครงการขยายผลโครงการหลวง เพื่อการพัฒนาการเกษตรแบบยั่งยืน โดยสถาบันวิจัยและพัฒนาพื้นที่สูง (องค์การมหาชน) เข้าดำเนินการในพื้นที่ชื่อ "โครงการขยายผลโครงการหลวงถ้ำเวียงแก" ต่อมาได้เปลี่ยนชื่อเป็น “โครงการพัฒนาพื้นที่สูงตามแบบโครงการหลวงถ้ำเวียงแก" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2) สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3) การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงถ้ำเวียงแกตั้งอยู่ที่หมู่ที่ 1 ตำบลนาไร่หลวง อำเภอสองแคว จังหวัดน่าน อยู่ในเขตพื้นที่ป่าสงวนแห่งชาติดอยภูคา เส้นทางการคมนาคมจากจังหวัดน่านไปยังโครงการพัฒนาพื้นที่สูงแบบโครงการหลวงถ้ำเวียงแก สามารถใช้ได้ 2 เส้นทาง คือ

     1.จากจังหวัดน่านถึงอำเภอเชียงกลาง ระยะทางประมาณ 76 กิโลเมตร และจากอำเภอเชียงกลางถึงโครงการพัฒนาพื้นที่สูงแบบโครงการหลวงถ้ำเวียงแก ระยะทาง 18 กิโลเมตร รวมระยะทางทั้งสิ้น 94 กิโลเมตร

     2.จากจังหวัดน่านถึงอำเภอท่าวังผาระยะทางประมาณ 42 กิโลเมตร และจากอำเภอท่าวังผาถึงโครงการพัฒนาพื้นที่สูงแบบโครงการหลวงถ้ำเวียงแก ระยะทาง 40 กิโลเมตร รวมระยะทางทั้งสิ้น 82 กิโลเมตร

     ส่วนการเดินทางจากสถาบันวิจัยและพัฒนาพื้นที่สูง (องค์การมหาชน) ถึงโครงการพัฒนาพื้นที่สูงแบบโครงการหลวงถ้ำเวียงแก ใช้เวลาในการเดินทาง 5 ชั่วโมง 15 นาที (ระยะทาง 319 กิโลเมตร)

# น้ำแขว่ง

ประวัติความเป็นมา

          บ้านน้ำแขว่งและองค์การบริหารส่วนตำบลเมืองลี อำเภอนาหมื่น จังหวัดน่านได้มีหนังสือ ลงวันที่ 16 ตุลาคม 2551 มีความประสงค์ขอรับการสนับสนุน จัดตั้งศูนย์พัฒนาโครงการหลวงในพื้นที่เพื่อส่งเสริมและพัฒนาอาชีพให้กับราษฎรบ้านน้ำแขว่ง ตามการร้องขอมาจากประชาชนในหมู่บ้านผ่านทางนายอำเภอนาหมื่น และผู้ว่าราชการจังหวัดน่าน เนื่องจากประชาชนในหมู่บ้านยังมีความยากจน และประกอบอาชีพทางการเกษตรเป็นส่วนใหญ่ซึ่งมีรายได้น้อย ดังนั้นจึงมีความจำเป็นที่ต้องขยายผลกันต่อไปเพื่อแก้ไขปัญหาความเป็นอยู่ของประชาชนในพื้นที่ให้มีคุณภาพชีวิตที่ดีขึ้นและมีความยั่งยืนบนวิถีชีวิตพอเพียง  โครงการพัฒนาพื้นที่สูงตามแบบโครงการหลวงน้ำแขว่งเดิมเรียกว่า "โครงการขยายผลโครงการหลวงน้ำแขว่ง" ต่อมาได้เปลี่ยนชื่อเป็น"โครงการพัฒนาพื้นที่สูงตามแบบโครงการหลวงน้ำแขว่ง" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงน้ำแขว่งตั้งอยู่ที่บ้านน้ำแขว่ง หมู่ที่ 6 ตำบลเมืองลี สภาพพื้นที่ทั่วไปของหมู่บ้านน้ำแขว่งตั้งอยู่บนเทือกเขาสลับซับซ้อนของเทือกเขาหลวง-พระบาง  ตั้งอยู่ห่างจากอำเภอนาหมื่น เป็นระยะทางประมาณ 23 กิโลเมตร อยู่ห่างจากเมืองน่านเป็นระยะทางประมาณ 102 กิโลเมตร

# น้ำเคิม

ประวัติความเป็นมา

     ตามที่หมู่บ้านน้ำเคิมและองค์การบริหารส่วนตำบลปิงหลวง อำเภอนาหมื่น จังหวัดน่านได้มีหนังสือลงวันที่ 16 ตุลาคม 2551 มีความประสงค์ขอรับสนับสนุน จัดตั้งศูนย์พัฒนาโครงการหลวงในพื้นที่โครงการหลวงในพื้นที่เพื่อส่งเสริมและพัฒนาอาชีพให้กับราษฎร บ้านน้ำเคิม ตามการเรียกร้องขอมาจากประชาชนในหมู่บ้าน ผ่านทางนายอำเภอนาหมื่น และผู้ว่าราชการจังหวัดน่าน เนื่องจากประชาชนในหมู่บ้านยังมีความยากจน และประกอบอาชีพเกษตรกรรมส่วนใหญ่ซึ่งมีรายได้น้อย ดังนั้นจึงมีความจำเป็นที่ต้องขยายผลกันต่อไปเพื่อแก้ไขปัญหาความเป็นอยู่ของประชาชนในพื้นที่ให้มีคุณภาพชีวิตที่ดีขึ้นและมีความยั่งยืนบนวิถีชีวิตพอเพียง  สถาบันวิจัยและพัฒนาพื้นที่สูงจึงเข้าสำรวจพื้นที่ร่วมกับเจ้าหน้าที่จากมูลนิโครงการหลวง พร้อมทั้งเจ้าหน้าที่องค์การบริหารส่วนตำบลปิงหลวง เพื่อทำการวิเคราะห์พื้นที่สำรวจปัญหาและความต้องการของชุมชนในเบื้องต้นและได้ก่อตั้งโครงการขยายผลโครงการหลวงน้ำเคิมขึ้นในปี 2553 และเปลี่ยนชื่อโครงการเป็น โครงการพัฒนาพื้นที่สูงแบบโครงการหลวงน้ำเคิม ในปี 2559

ที่ตั้งโครงการ

     สำนักงานโครงการพัฒนาพื้ที่สูงแบบโครงการหลวงน้ำเคิมตั้งอยู่ที่ หมู่ที่ 7 ตำบลปิงหลวง อำเภอนาหมื่น จังหวัดน่าน พิกัดที่ X 652830 Y 2002180 อยู่ห่างจากสถาบันวิจัยและพัฒนาพื้นที่สูง ระยะทาง 280 กิโลเมตร ใช้เวลาเดินทาง 4 ชั่วโมง 56 นาที อยู่ห่างจากจังหวัดน่าน ระยะทาง 114 กิโลเมตร ใช้เวลาเดินทาง 2 ชั่วโมง 23 นาที อยู่ห่างจากอำเภอนาหมื่น ระยะทาง 27 กิโลเมตร ใช้เวลาเดินทาง 52 นาที โดยเส้นทางคมนาคมเป็นถนนลูกรัง คอนกรีตและถนนลาดยาง

# น้ำแป่ง

ประวัติความเป็นมา

          คณะกรรมการหมู่บ้านน้ำแป่งได้มีหนังสือลงวันที่ 3 พฤษภาคม 2551 ถึงประธานมูลนิธิโครงการหลวงเพื่อขอเข้าร่วมเป็นพื้นที่โครงการขยายผลโครงการหลวง เนื่องจากมีปัญหาประชาชนหันมาปลูกพืชล้มลุกโดยเฉพาะข้าวโพดเลี้ยงสัตว์เพิ่มมากขึ้น เกษตรกรไม่มีอาชีพอื่นที่มีรายได้แน่นอนและยั่งยืน การเพิ่มพื้นที่ในการทำการเกษตร บุกรุกป่า ทำลายสิ่งแวดล้อม ทำการเกษตรใช้ปุ๋ยเคมี และสารเคมี กันอย่างแพร่หลาย และมีแนวโน้มเพิ่มขึ้นเรื่อย ๆ เพื่อป้องกันและแก้ไขปัญหาดังกล่าวจึงขอเข้าร่วมโครงการขยายผลโครงการหลวง เพื่อส่งเสริมให้เกษตรกรมีอาชีพมั่นคง มีคุณภาพชีวิตที่ดีขึ้น รวมทั้งเพื่อให้เกิดการอนุรักษ์ รักษาทรัพยากรธรรมชาติและสิ่งแวดล้อมอันเป็นการพัฒนาที่ยั่งยืนต่อไป จึงได้มอบหมายให้ทางสถาบันวิจัยและพัฒนาพื้นที่สูงเข้ามาดำเนินการ ในปี งบประมาณ พ.ศ.2552 เป็นต้นมา

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงน้ำแป่งตั้งอยู่ที่ หมู่ที่  7  ตำบลผาทอง  พิกัดที่ WGS84 UTM Zone 47Q E 678516  N 2123117

# บ่อเกลือ

ประวัติความเป็นมา

     ตามหนังสือลงวันที่ 14 กรกฎาคม 2554 ผู้นำชุมชมบ้านห้วยโทนและบ้านน้ำจูน ได้ทำหนังสือ ถึงประธานมูลนิธิโครงการหลวง เรื่องการขอรับการอนุเคราะห์ สนับสนุนจากทางมูลนิธิโครงการหลวงช่วยเหลือเรื่องผลผลิตข้าวไม่เพียงพอต่อการบริโภคและไม่มีอาชีพหลักและอาชีพเสริมที่สามารถสร้างรายได้ให้แก่ครัวเรือน ต่อมาประธานมูลนิธิโครงการหลวงรับสั่งให้สถาบันวิจัยและพัฒนาพื้นที่สูง(องค์การมหาชน) ให้เข้าสำรวจพื้นที่นำโดยผู้บริหารสถาบันฯดังกล่าว แล้วผู้บริหารได้พิจารณาเห็นควร ตั้งโครงการพัฒนาพื้นที่สูงฯขึ้น ปีงบประมาณ 2555   เดิมชื่อ “โครงการขยายผลโครงการหลวงบ่อเกลือ” ต่อมาได้เปลี่ยนชื่อโครงการเป็น"โครงการพัฒนาพื้นที่สูงตามแบบโครงการหลวงบ่อเกลือ" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงบ่อเกลือตั้งอยู่ที่บ้านสว้าเหนือ หมู่ที่ 3 ตำบลดงพญา อำเภอบ่อเกลือ จังหวัดน่าน อยู่ห่างจากสถาบันวิจัยและพัฒนาพื้นที่สูง ระยะทาง 433 กิโลเมตร  ใช้เวลาเดินทาง 6 ชั่วโมง 55 นาที อยู่ห่างจากจังหวัดน่าน ระยะทาง 92 กิโลเมตร ใช้เวลาเดินทาง 2 ชั่วโมง และอยู่ห่างจากอำเภอปัว ระยะทาง 48 กิโลเมตร ใช้เวลาเดินทาง 1 ชั่วโมง 10 นาที  โดยเส้นทางคมนาคมเป็นถนนลาดยางทั้งหมด

# ปางยาง

ประวัติความเป็นมา

     ประธานมูลนิธิโครงการหลวงมอบให้สถาบันวิจัยและพัฒนาพื้นที่สูง (องค์การมหาชน) ดำเนิน “โครงการพัฒนาพื้นที่สูงแบบโครงการหลวงปางยาง” ตามที่ผู้ว่าราชการจังหวัดน่าน  (นายปริญญา ปานทอง) ได้มีหนังสือที่ นน.0005/20111 ลงวันที่ 29 ธันวาคม พ.ศ.2549 ถึงประธานมูลนิธิโครงการหลวง เรื่อง ขอรับการสนับสนุนให้หมู่บ้านปางยางอยู่ในความสนับสนุนของมูลนิธิโครงการหลวง ขอรับการสนับสนุนด้านวิชาการ และการตลาด พื้นที่ดำเนินงาน 3 หมู่บ้าน คือ บ้านปางยาง หมู่ที่ 1 บ้านขุนกูน หมู่ที่ 2 และบ้านน้ำขว้าง หมูที่ 3 ตำบลภูคา อำเภอปัว จังหวัดน่าน โดยนำเอาองค์ความรู้ของโครงการหลวงที่ประสบผลสำเร็จแล้วมาปรับใช้ในการพัฒนาพื้นที่ โดยเริ่มดำเนินการตั้งแต่ปี 2552 เป็นต้นมา

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงปางยางตั้งอยู่ที่บ้านปางยาง หมู่ที่  1  ตำบลภูคา อำเภอปัว  พิกัดที่  WGS84 UTM Zone 47Q  E 709942 N 2116853  การเดินทางจากจังหวัดเชียงใหม่ โดยจากทางหลวงแผ่นดินหมายเลข 11 ระยะทาง 169 กิโลเมตร ถึงทางแยกทางหลวงหมายเลข 101 เพื่อเดินทางสู่จังหวัดน่านระยะทาง 150 กิโลเมตร ถึงจังหวัดน่าน จากนั้นเส้นทางหมายเลข 1169 ผ่านอำเภอสันติสุขระยะทาง 30 กิโลเมตร เลี้ยวซ้ายเข้าเส้นทางหมายเลข 1081 ระยะทาง 24 กิโลเมตร ถึงทางแยกไปบ้านปางยางด้านขวาระยะทาง 6 กิโลเมตร เป็นถนนลูกรังบดอัดใช้ระยะเวลาทั้งสิ้นจากเชียงใหม่ 4 ชั่วโมง 30 นาที รวมระยะทาง 380 กิโลเมตร

# โป่งคำ

ประวัติความเป็นมา

 พระครูสุจิณนันทกิจ (พระอธิการสมคิด จารณธมฺโม) ผู้อำนวยการศูนย์การเรียนรู้วัดโป่งคำ จังหวัดน่าน ได้ทำหนังสือถึงหม่อมเจ้าภีศเดช รัชนี องค์ประธานมูลนิธิโครงการหลวง ขอความอนุเคราะห์ในการพัฒนาชีวิตความเป็นอยู่ของชาวบ้านโป่งคำ ตำบลดู่พงษ์ อำเภอสันติสุข จังหวัดน่าน และมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน) เข้าดำเนินการพัฒนาโดยจัดตั้งเป็นโครงการพัฒนาพื้นที่สูงแบบโครงการหลวงโป่งคำ ในปีงบประมาณ พ.ศ. 2549 เดิมใช้ชื่อ "โครงการขยายผลโครงการหลวงโป่งคำ" ต่อมาเปลี่ยนชื่อ โครงการเป็น"โครงการพัฒนาพื้นที่สูงตามแบบโครงการหลวงโป่งคำ" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2)สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3)การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

 สำนักงานโครงการพัฒนาพื้นที่สูงแบบโครงการหลวงโป่งคำตั้งอยู่ที่หมู่ที่ 5 ตำบลดู่พงษ์ พิกัดที่ X = 704048, Y=2090829 ในแผนที่ระวาง 5146 เส้นทางคมนาคมเป็นถนนลาดยาง และถนนลูกรัง

# แม่จริม

ประวัติความเป็นมา

           โครงการพัฒนาพื้นที่สูงแบบโครงการหลวงแม่จริม ก่อตั้งขึ้นจากคณะกรรมการพัฒนาหมู่บ้านตอง บ้านตองเจริญราษฎร์ บ้านนาหมัน ร่วมกับองค์การบริหารส่วนตำบลแม่จริม อำเภอแม่จริม จังหวัดน่าน ได้ส่งหนังสือถึงประธานมูลนิธิโครงการหลวงเพื่อขอรับการสนับสนุนเป็นพื้นที่โครงการขยายผลโครงการหลวง ลงวันที่ 18 กุมภาพันธ์ 2551 เนื่องจากมีปัญหาประชาชนในพื้นที่หันมาปลูกข่าวโพดเพิ่มขึ้น ประกอบกับมีการลักลอบตัดไม้ทำลายป่าและมีการใช้สารเคมีมากในภาคเกษตรกรเพิ่มขึ้น ซึ่งต่อมาทางมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์กรมาหาชน) ได้เข้ามาช่วยเหลือราษฎรในพื้นที่ โดยจัดตั้งโครงการขยายผลโครงการหลวงโดยใช้ชื่อว่า โครงการพัฒนาพื้นที่สูงแบบโครงการหลวงแม่จริม ต่อมาได้เปลี่ยนชื่อ โครงการเป็น"โครงการพัฒนาพื้นที่สูงตามแบบโครงการหลวงแม่จริม" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2) สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3) การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงแม่จริมอยู่ห่างจากตัวจังหวัดน่าน ระยะทาง 45 กิโลเมตร ใช้เวลาเดินทางประมาณ 1 ชั่วโมง

# วังไผ่

ประวัติความเป็นมา

          นายสรพงษ์ ปัตติอนันต์ ผู้ใหญ่บ้านวังไผ่ ตำบลนาไร่หลวง อำเภอสองแคว จังหวัดน่าน ได้ทำหนังสือที่พิเศษ 1/2550 ลงวันที่ 9 พฤษภาคม 2550 ถึงหม่อมเจ้าภีศเดช รัชนี องค์ประธานมูลนิธิโครงการหลวง ขอความอนุเคราะห์ในการพัฒนาและส่งเสริมอาชีพให้แก่ประชาชนบ้านวังไผ่ และมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน)  เข้าดำเนินการพัฒนา โดยจัดตั้งเป็นโครงการพัฒนาพื้นที่สูงแบบโครงการหลวงวังไผ่ ในปี พ.ศ. 2551

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงวังไผ่ตั้งอยู่ที่หมู่ที่  8  ตำบลนาไร่หลวง  พิกัดที่ E 423 N 734 ในแผนที่ระวาง 5147 IV โดยอยู่ห่างจากสถาบันวิจัยและพัฒนาพื้นที่สูง ระยะทาง 299 กิโลเมตร  ใช้เวลาเดินทาง 4 ชั่วโมง 49 นาที อยู่ห่างจากจังหวัดน่าน ระยะทาง 87 กิโลเมตร ใช้เวลาเดินทาง 1.5 ชั่วโมง อยู่ห่างจากอำเภอสองแคว ระยะทาง 9 กิโลเมตร ใช้เวลาเดินทาง 10 นาที และอยู่ห่างจากศูนย์พัฒนาโครงการหลวงปังค่า อำเภอปง จังหวัดพะเยา ระยะทาง 57 กิโลเมตร ใช้เวลาเดินทาง 1.30 ชั่วโมง เส้นทางคมนาคมเป็นถนนลาดยางทั้งหมด

# สะเนียน

ประวัติความเป็นมา

          ความเป็นมาของโครงการขยายผลโครงการหลวงสะเนียน  สืบเนื่องจากเครือข่ายองค์กรชาวบ้านที่มีอยู่ในพื้นที่จังหวัดน่าน (เครือข่ายทรัพยากรป่าไม้ชุมชนและเครือข่ายเกษตรกรรมยั่งยืน)  ได้เล็งเห็นสถานการณ์ปัญหาความเสื่อมโทรมของทรัพยากรธรรมชาติและสิ่งแวดล้อมบนพื้นที่สูงในจังหวัดน่าน  จึงร่วมกับมูลนิธิโครงการหลวงและบริษัท ปตท. จำกัด (มหาชน)  ส่งเสริมและพัฒนาการเกษตรเชิงอนุรักษ์บนพื้นที่สูงเพื่อฟื้นฟูและอนุรักษ์ทรัพยากรดินที่เสื่อมโทรมจากาการทำการเกษตรพื้นที่สูง และเพื่อเกิดประโยชน์แก่เกษตรกรอย่างยั่งยืนโดยมูลนิธิโครงการหลวง  (หม่อมเจ้าภีศเดช  รัชนี)  มอบให้สถาบันวิจัยและพัฒนาพื้นที่สูง (องค์การมหาชน)  เข้าร่วมกับเครือข่าย จังหวัดน่านเพื่อดำเนินการดังกล่าว ภายใต้ชื่อ "โครงการขยายผลโครงการหลวงสะเนียน" ต่อมาได้เปลี่ยนชื่อโครงการเป็น"โครงการพัฒนาพื้นที่สูงตามแบบโครงการหลวงสะเนียน" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2) สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม 3) การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงสะเนียนตั้งอยู่ที่ตำบลสะเนียน อำเภอเมือง จังหวัดน่าน พิกัด WGS84 UTM Zone 47Q  E 676583 N 2091264 ระยะทางห่างจากสถาบันวิจัยและพัฒนาพื้นที่สูงแบบโครงการหลวง ตำบลสุเทพ อำเภอเมือง จังหวัดเชียงใหม่ประมาณ 347 กิโลเมตร ใช้ระยะเวลาเดินทางประมาณ 5 ชั่วโมง 30 นาที

# ห้วยน้ำขาว

ประวัติความเป็นมา

     ผู้แทนของชุมชนบ้านห้วยน้ำขาวทำหนังสือเรื่อง ขอรับการช่วยเหลือในการเข้าร่วมโครงการหลวงต่อประธานมูลนิธิโครงการหลวง ลงวันที่ 9 มีนาคม 2554 โดยขอให้เข้าไปช่วยเหลือด้านการส่งเสริมและพัฒนาอาชีพที่เหมาะสม เนื่องจากเกษตรกรมีการปลูกกะหล่ำปลีเป็นพืชหลัก และมีการใช้สารเคมีจำนวนมากมาเป็นเวลานาน ส่งผลกระทบทำให้ต้นทุนการผลิตสูง เกษตรกรได้รับอันตรายเสียชีวิตไปแล้วหลายคนและสภาพแวดล้อมเสื่อมโทรม สถาบันวิจัยและพัฒนาพื้นที่สูง (องค์การมหาชน) โดยสำนักพัฒนาได้เข้าไปทำการสำรวจและศึกษาข้อมูลเบื้องต้น จากการสำรวจเบื้องต้นสำนักพัฒนาให้ข้อคิดเห็นสมควรเข้าไปช่วยเหลือในลักษณะ “โครงการขยายผลโครงการหลวงห้วยน้ำขาว” เพื่อให้ความรู้แก่ราษฎรในการประกอบอาชีพทางการเกษตรตามองค์ความรู้ของโครงการหลวง ได้แก่ พืชผัก พืชไร่ และไม้ผลกึ่งเขตหนาว การเกษตรแบบผสมผสานตามแนวทางปรัชญาเศรษฐกิจพอเพียง การพัฒนาด้านสังคม ได้แก่ การรวมกลุ่ม และสนับสนุนกลุ่มให้เข้าถึงแหล่งทุนและแหล่งตลาด

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงห้วยน้ำขาวตั้งอยู่ที่หมู่ที่ 1 ตำบลเข็กน้อย อยู่ห่างจากสถาบันวิจัยและพัฒนาพื้นที่สูง ระยะทาง 439 กิโลเมตร ใช้เวลาเดินทาง 6 ชั่วโมง 7 นาที ถนนหมายเลข 11 อยู่ห่างจากจังหวัดน่าน ระยะทาง 367 กิโลเมตร ใช้เวลาเดินทาง 5 ชั่วโมง 17 นาที ถนนหมายเลข 11 และถนนยันตรกิจโกศล อยู่ห่างจากตำบลเข้กน้อย ระยะทาง 9.2 กิโลเมตร ใช้เวลาเดินทาง 17 นาที อยู่ห่างจาก อำเภอเขาค้อ ระยะทาง 52.9 กิโลเมตร   ใช้เวลาเดินทาง 1 ชั่วโมง 12 นาที ถนนหมายเลข 2196 และอยู่ห่างจาก จังหวัดเพชรบูรณ์ ระยะทาง 104 กิโลเมตร ใช้เวลาเดินทาง 1 ชั่วโมง 45 นาที โดยเส้นทางคมนาคมเป็นถนนลาดยาง และคอนกรีตทั้งหมด

# แม่สอง

ประวัติความเป็นมา

 โครงการพัฒนาพื้นที่สูงแบบโครงการหลวงแม่สองได้เริ่มก่อตั้งจากการร่วมมือของส่วนองค์กรในจังหวัดตากมีถึงองค์ประธานมูลนิธิโครงการหลวงหนังสือลงวันที่ 4 มกราคม 2550 ได้ขอความอนุเคราะห์คำแนะนำการส่งเสริมอาชีพการเกษตรแผนใหม่ในพื้นที่ตำบลแม่สองอำเภอท่าสองยาง จังหวัดตาก และมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง(องค์การมหาชน) เข้าดำเนินการ และเมื่อ 19 กุมภาพันธ์ พ.ศ.2550 สถาบันวิจัยและพัฒนาพื้นที่สูงจึงได้เข้าไปไปสำรวจพื้นที่ร่วมกับเจ้าหน้าที่องค์การบริหารส่วนตำบลแม่สอง และเจ้าหน้าที่กรมอุทยานแห่งชาติสัตว์ป่าและพันธุ์พืช เพื่อจัดตั้งตั้งเป็นศูนย์โครงการพัฒนาพื้นที่สูงแบบโครงการหลวงแม่สอง ในปี 2550

ที่ตั้งโครงการ

 สำนักโครงการพัฒนาพื้นที่สูงแบบโครงการหลวงแม่สองตั้งอยู่ที่ บ้านวะโดโกร 12 พิกัดที่ : WGS84 UTM Zone 47Q E 416846 N 1935989 โดยอยู่ห่างจากสถาบันวิจัยและพัฒนาพื้นที่สูง ระยะทาง 369 กิโลเมตร ใช้เวลาเดินทาง 5 ชั่วโมง 30 นาที อยู่ห่างจากอำเภอท่าสองยาง ระยะทาง 62 กิโลเมตร ใช้เวลาเดินทาง 2.30 ชั่วโมง อยู่ห่างจากจากเขตเศรษฐกิจพิเศษอำเภอแม่สอด จังหวัดตาก ระยะทาง 186 กิโลเมตร ใช้เวลาเดินทาง 3.50 นาที แลอยู่ห่างจากศูนย์พัฒนาโครงการหลวงเลอตอ อำเภอแม่ระมาด จังหวัดตาก 198 กิโลเมตร ใช้เวลาเดินทาง 4 ชั่วโมงเส้นทางคมนาคมเป็นถนนลาดยาง สลับกับถนนลูกรัง และดินแดนเป็นช่วงๆ

# แม่สามแลบ

ประวัติความเป็นมา

     สมาคมวางแผนครอบครัวแห่งประเทศไทยในพระราชูปถัมภ์สมเด็จพระศรีนครินทราบรมชนนี (สวท.) ได้มีหนังสือถึงมูลนิโครงการหลวงลงวันที่ 7 ตุลาคม 2549 ขอความร่วมมือฝึกอบรมส่งเสริมความรู้ สาธิตและส่งเสริมอาชีพทางการเกษตรให้กับประชากรบ้านแม่ตอละ อำเภอสบเมย จังหวัดแม่ฮ่องสอน สถาบันวิจัยและพัฒนาพื้นที่สูง (องค์การมหาชน) ได้รับมอบหมายให้ร่วมกับมูลนิธิโครงการหลวงและหน่วยงานที่เกี่ยวข้องการดำเนินโครงการส่งเสริมและพัฒนาอาชีพของประชาชนรูปแบบของโครงการขยายผลโครงการหลวงเพื่อเป็นการส่งเสริมและพัฒนาอาชีพตามแนวทางของโครงการหลวงต่อไป

ที่ตั้งโครงการ

     สำนักงานโครงการพัฒนาพื้นที่สูงแบบโครงการหลวงแม่สามแลบ ตั้งอยู่ที่ บ้านแม่ตอละ หมู่ที่ 2 ตำบลแม่สามแลบ อำเภอสบเมย จังหวัดแม่ฮ่องสอน พิกัด369727 N 1970813 E ระวางแผนที่ 4544I และ 4544VI อยู่ห่างจากสถาบันวิจัยและพัฒนาพื้นที่สูง ระยะทาง 280 กิโลเมตร  ใช้เวลาเดินทาง 5 ชั่วโมง 40 นาที อยู่ห่างจากจังหวัดแม่ฮ่องสอน ระยะทาง 285 กิโลเมตร ใช้เวลาเดินทาง 5 ชั่วโมง 55 นาที อยู่ห่างจากอำเภอสบเมย ระยะทาง 56 กิโลเมตร ใช้เวลาเดินทาง 2ชั่วโมง 25นาที  และอยู่ห่างจากศูนย์พัฒนาโครงการหลวงแม่โถ  อำเภอฮอด จังหวัดเชียงใหม่ ระยะทาง 273 กิโลเมตร ใช้เวลาเดินทาง 4 ชั่วโมง โดยเส้นทางคมนาคมเป็นถนนลาดยางสลับลูกรัง

# สบโขง

ประวัติความเป็นมา

     นายอำเภออมก๋อยได้ทำหนังสือถึงผู้ว่าราชการจังหวัดเชียงใหม่ เพื่อทูลหม่อมเจ้า ภีศเดช รัชนี องค์ประทานมูลนิธิโครงการหลวง ขอความอนุเคราะห์ช่วยเหลือให้มีการจัดตั้งสถานีโครงการหลวงในพื้นที่บ้านแม่หลองหลวง จากนั้นหม่อมเจ้า ภีศเดช รัชนี ได้เสด็จไปพื้นที่ตำบลสบโขง ทรงเห็นว่าราษฎรมีความตั้งใจ มีการรวมกลุ่มกันเข้มแข็ง ในขั้นต้นทรงเห็นว่าควรมีการวางแผนการใช้ที่ดินที่เหมาะสม โครงการพัฒนาพื้นที่สูงตามแบบโครงการหลวงสบโขง เดิมเรียกว่า "โครงการขยายผลโครงการหลวงสบโขง"  การดำเนินงานเริ่มแรกมี 3 กลุ่มบ้านหลัก คือบ้านแม่หลองหลวง หมู่ที่ 3 บ้านแม่หลองน้อย หมู่ที่ 2 บ้านพะเบี้ยว หมู่ที่ 11 ต่อมาได้มีการขยายงานไปยังกลุ่มบ้านใกล้เคียง มี 3 กลุ่มบ้านได้แก่  บ้านมูแมะ บ้านกออึ บ้านยางราชา บ้านมอคลี ต่อมาได้เปลี่ยนชื่อโครงการเป็น "โครงการพัฒนาพื้นที่สูงตามแบบโครงการหลวงสบโขง" ตามประกาศสถาบันวิจัยและพัฒนาพื้นที่สูง เมื่อวันที่ 25 เมษายน 2559 ด้วยภารกิจของมูลนิธิโครงการหลวงและสถาบันวิจัยและพัฒนาพื้นที่สูง เปรียบเหมือนการส่องกระจก ซึ่งต้องมีการดำเนินงานร่วมกันด้วยหลักการ 4 ข้อ คือ 1) พอมีพอกิน 2) สินค้ามีคุณภาพและปลอดภัยจากสารเคมี ไม่ทำลายสิ่งแวดล้อม     3) การจัดทำแผนชุมชนอย่างมีส่วนร่วมและ 4) การฟื้นฟูทรัพยากรธรรมชาติ ดิน น้ำและป่าไม้

ที่ตั้งโครงการ

     สำนักงานโครงการพัฒนาพื้นที่สูงตามแบบโครงการหลวงสบโขงตั้งอยู่หมู่บ้านแม่หลองหลวง หมู่ที่ 3 ตำบลสบโขง อำเภออมก๋อย จังหวัดเชียงใหม่  พิกัด X 420809 พิกัด Y 1955689 โดยอยู่ห่างจากสถาบันวิจัยและพัฒนาพื้นที่สูง (องค์การมหาชน) ระยะทาง 215 กิโลเมตร ใช้เวลาเดินทาง 5 ชั่วโมง โดยเส้นทางคมนาคมเป็นถนนลาดยางและเส้นทางคมนาคมเข้าพื้นที่เป็นถนนซีเมนต์สลับถนนลูกรังเป็นบางช่วง และอยู่ห่างจากศูนย์พัฒนาโครงการหลวงแม่โถ อำเภอฮอด จังหวัดเชียงใหม่ ระยะทาง 131 กิโลเมตร ใช้เวลาเดินทาง 2.30 ชั่วโมง ชั่วโมง โดยเส้นทางคมนาคมเป็นถนนลาดยางและเส้นทางคมนาคมเข้าพื้นที่เป็นถนนซีเมนต์สลับถนนลูกรังเป็นบางช่วง

# สบเมย

ประวัติความเป็นมา

     สมาคมวางแผนครอบครัวแห่งประเทศไทยในพระราชูปถัมภ์สมเด็จพระศรีนครินทราบรมชนนี (สวท.) ได้มีหนังสือถึงมูลนิธิโครงการหลวง ขอความร่วมมือฝึกอบรมส่งเสริมความรู้ สาธิตและส่งเสริมอาชีพทางการเกษตรให้กับประชากรบ้านแม่ลามาหลวง อำเภอสบเมย จังหวัดแม่ฮ่องสอน ต่อมามูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน) และหน่วยงานที่เกี่ยวข้องการดำเนินโครงการส่งเสริม และพัฒนาอาชีพของประชาชนรูปแบบของโครงการขยายผลโครงการหลวงต่อมาได้เปลี่ยนชื่อเป็น “โครงการพัฒนาพื้นที่สูงแบบโครงการหลวง” เพื่อเป็นการส่งเสริมและพัฒนาอาชีพตามแนวทางของโครงการหลวงต่อไป

ที่ตั้งโครงการ

     โครงการพัฒนาพื้นที่สูงแบบโครงการหลวงสบเมย ตั้งอยู่ที่บ้านแม่ลามาหลวง หมู่ที่ 7 ตำบลสบเมย อำเภอสบเมย จังหวัดแม่ฮ่องสอน อยู่ห่างจากสถาบันวิจัยและพัฒนาพื้นที่สูง ระยะทาง 372 กิโลเมตร ใช้เวลาเดินทาง 6-7 ชั่วโมง อยู่ห่างจากอำเภอแม่สะเรียง ระยะทาง 75 กิโลเมตร ใช้เวลาเดินทาง 2-3ชั่วโมง อยู่ห่างจากอำเภอสบเมย ระยะทาง 45 กิโลเมตร ใช้เวลาเดินทาง 1-2 ชั่วโมง โดยเส้นทางคมนาคมเป็นถนนลาดยาง คอนกรีต และลูกรัง

# ผาผึ้ง-ศรีคีรีรักษ์

ประวัติความเป็นมา

     ราษฎรบ้านศรีคีรีรักษ์ หมู่ 11 ตำบลเชียงทอง อำเภอวังเจ้า จังหวัดตาก มีหนังสือกราบบังคมทูลขอพระราชทานความช่วยเหลือเรื่องอาชีพของราษฎรชาวไทยภูเขาบ้านศรีคีรีรักษ์ โดยมีความประสงค์ให้พื้นที่ดังกล่าวเข้าร่วมโครงการในพระราชดำริ ซึ่งต่อมาผู้ว่าราชการจังหวัดตาก มีหนังสือขอความอนุเคราะห์มูลนิธิโครงการหลวง เพื่อพิจารณาพื้นที่บ้านผาผึ้ง หมู่ที่ 6 และบ้านศรีคีรีรักษ์ หมู่ 11 ตำบลเชียงทอง อำเภอวังเจ้า จังหวัดตาก เป็นพื้นที่ดำเนินการโครงการหลวง มูลนิธิโครงการหลวงได้พิจารณามอบหมายให้สถาบันวิจัยและพัฒนาพื้นที่สูงพิจารณาดำเนินการพัฒนาตามแบบโครงการหลวง

# พบพระ

ประวัติความเป็นมา

 วันที่ 8 พฤษภาคม 2558 นายอำเภอพบพระ ได้มีหนังสือถึงประธานมูลนิธิโครงการหลวง เพื่อโปรดขอพิจารณาดำเนินการจัดตั้งโครงการขยายผลโครงการหลวง ในพื้นที่ 2 ตำบลได้แก่ ตำบลคีรีราษฎร์ ตำบลรวมไทยพัฒนา โดยมีวัตถุประสงค์เพื่ออนุรักษ์ทรัพยากรธรรมชาติ สิ่งแวดล้อม และรักษาป่าผืนใหญ่ของประเทศไว้ให้อุดมสมบูรณ์สืบไป ซึ่งมูลนิธิโครงการหลวงได้มอบหมายให้สถาบันวิจัยและพัฒนาพื้นที่สูง (องค์การมหาชน) เข้าดำเนินการพัฒนา โดยเริ่มดำเนินงานโครงการพัฒนาพื้นที่สูงแบบโครงการหลวงพบพระ ในปีที่ พ.ศ. 2560

ที่ตั้งโครงการ

 สำนักงานโครงการพัฒนาพื้นที่สูงแบบโครงการหลวงพบพระตั้งอยู่หมู่ที่ 4 ตำบลคีรีราษฎร์ พิกัดที่ 47 Q 478774 ม.ตะวันออก 1822203 ม.เหนือ อยู่ห่างจากสถาบันวิจัยและพัฒนาพื้นที่สูง ระยะทาง 425 กิโลเมตร ใช้เวลาเดินทาง 6 ชั่วโมง อยู่ห่างจากจังหวัดตาก ระยะทาง 142 กิโลเมตร ใช้เวลาเดินทาง 2 ชั่วโมง 33 นาที อยู่ห่างจากอำเภอพบพระ ระยะทาง 42.2 กิโลเมตร ใช้เวลาเดินทาง 1 ชั่วโมง 1 นาที โดยเส้นทางคมนาคมเป็นถนนลาดยางทั้งหมด